Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 6 liittymisasiakirjan 34 artiklassa tarkoitetuista, yhteisen tullitariffin alanimikkeeseen 87.02 A I b kuuluvien moottoriajoneuvojen tuontiin Espanjassa sovellettavista vuotuisista tariffikiintiöistä



Virallinen lehti nro L 302 , 15/11/1985 s. 0423



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 6 liittymisasiakirjan 34 artiklassa tarkoitetuista, yhteisen tullitariffin alanimikkeeseen 87.02 A I b kuuluvien moottoriajoneuvojen tuontiin Espanjassa sovellettavista vuotuisista tariffikiintiöistä 1. Espanjan kuningaskunta avaa 1 päivänä tammikuuta 1986 vuotuiset tariffikiintiöt nykyisestä yhteisöstä peräisin olevien, yhteisen tullitariffin alanimikkeeseen 87.02 A I b kuuluvien, henkilöiden kuljetukseen tarkoitettujen ja kipinäsytytys- tai puristussytytysmoottorilla varustettujen moottoriajoneuvojen, paitsi linja-autojen ja bussien tuonnille. Tässä tariffikiintiössä sovellettava tulli vahvistetaan 17,4 prosentiksi. Kiintiö poistetaan 31 päivänä joulukuuta 1988. Kiintiön perusmääräksi vahvistetaan 32 000 moottoriajoneuvoa. Se nostetaan 36 000 yksiköksi 1 päivänä tammikuuta 1987 ja 40 000 yksiköksi 1 päivänä tammikuuta 1988. 2. Vuotuiset määrät jakaantuvat kahteen erään. Ensimmäiset erät jakaantuvat neljään iskutilavuusluokkaan: - enintään 1 275 cm3, - suurempi kuin 1 275 cm3, mutta enintään 1 990 cm3, - suurempi kuin 1 990 cm3, mutta enintään 2 600 cm3, - suurempi kuin 2 600 cm3. Toiset erät muodostavat varakiintiön. Ensimmäiset erät jakaantuvat seuraavasti: a) Vuonna 1986: 28 000 yksikköä, joista: - 3 000 yksikköä alle 1 275 cm3:n luokassa, - 13 000 yksikköä vähintään 1 275 cm3:n, mutta enintään 1 990 cm3:n luokassa, - 13 000 yksikköä yli 1 990 cm3:n, mutta enintään 2 600 cm3:n luokassa, - 1 000 yksikköä yli 2 600 cm3:n luokassa; b) Vuonna 1987: 32 000 yksikköä, joista: - 3 400 yksikköä alle 1 275 cm3:n luokassa, - 14 850 yksikköä vähintään 1 275 cm3:n, mutta enintään 1 990 cm3:n luokassa, - 12 600 yksikköä yli 1 990 cm3:n mutta enintään 2 600 cm3:n luokassa, - 1 150 yksikköä yli 2 600 cm3:n luokassa; c) Vuonna 1988: 36 000 yksikköä, joista: - 3 850 yksikköä alle 1 275 cm3:n luokassa, - 16 700 yksikköä vähintään 1 275 cm3:n, mutta enintään 1 990 cm3:n luokassa, - 14 150 yksikköä yli 1 990 cm3:n, mutta enintään 2 600 cm3 luokassa, - 1 300 yksikköä yli 2 600 cm3:n luokassa; Kullekin vuosista 1986, 1987 ja 1988 myönnetty 4 000 moottoriajoneuvon vuotuinen varakiintiö käsittää kaikkiin eri iskutilavuusluokkiin kuuluvien moottoriajoneuvojen tuonnin. Tätä varakiintiötä saa kuitenkin soveltaa ainoastaan Italiasta ja Yhdistyneestä kuningaskunnasta peräisin oleviin moottoriajoneuvoihin siten, että kummallekin jäsenvaltiolle varataan 2000 moottoriajoneuvoa. 3. Vuotuisen tariffikiintiön hoitamista ja soveltamista koskevilla määräyksillä taataan erityisesti kaikkien nykyisessä yhteisössä valmistettujen moottoriajoneuvojen yhdenvertainen ja jatkuva pääsy markkinoille ja se, että kyseiselle kiintiölle määrättyä tullia sovelletaan keskeytyksettä kaikkiin nykyisen yhteisön tuottajiin, kunnes kiintiö on käytetty loppuun. Kyseisillä määräyksillä varmistetaan, että kiintiö on käytetty loppuun kunkin vuoden päättyessä. Espanjan kuningaskunta ja komissio tarkastelevat yhdessä vuotuisen tariffikiintiön käyttötilannetta joka vuonna lokakuun 1 päivänä. 4. Espanjan kuningaskunta antaa komissiolle tiedoksi joka vuonna 15 päivänä maalis-, touko-, heinä-, syys-, marras- ja tammikuuta seuraavat tiedot: - kuinka paljon kiintiön eri osista on käytetty, - varakiintiön soveltamisesta johtuva kiintiön osien määrien mahdollinen kasvu, - siirrot varakiintiön sisällä - varakiintiön tila, - kaikki muut komission tarpeellisiksi katsomat tiedot. 5. Ennen kun Espanjan kuningaskunta saattaa voimaan tämän pöytäkirjan soveltamissäädöksen esimerkiksi asetuksen, direktiivin tai hallinnollisen ohjeen muodossa, kyseinen säädös on toimitettava komissiolle, jotta tämä voisi tutkia, onko se sopusoinnussa perustamissopimuksen, liittymisasiakirjan ja erityisesti tämän pöytäkirjan kanssa. Espanjan kuningaskunta antaa tällaisten säädösten muutokset komissiolle tiedoksi.